L'alumnat del conservatori Joaquín Rodrigo posa en escena el seu concert de Nadal
26 de desembre 2019

![](/media/l0qddtry/40_c_banda.jpg)  

  

L'alumnat del Conservatori Professional de Música Joaquín Rodrigo de Sagunt va oferir divendres passat, 20 de desembre, el seu tradicional concert de Nadal. L'acte va comptar amb l'actuació de les tres agrupacions que es van encarregar d'amenitzar la jornada amb un variat repertori, en què es va mostrar el treball realitzat durant l'últim trimestre del curs. Este concert, que es va celebrar a l'Auditori Joaquín Rodrigo va estar obert a tot el públic i va assistir, entre altres membres de la Corporació Municipal, la primera tinenta d'alcalde, María José Carrera, i el regidor d'Educació, José Manuel Tarazona.

  

El delegat d'Educació va agrair a tot el col·lectiu educatiu, així com a les AMPA i les famílies la seua confiança amb un conservatori que va millorant any rere any amb noves activitats i, també, a l'alumnat que «**demostra la seua implicació i les seues ganes per aprendre, i a més la seua qualitat musical que han assolit en este conservatori gràcies al bon equip docent que no sols ensenya de música sinó també a ser millors persones**».

  

![](/media/aqwn3s4z/40_c_tarazona.jpg)  
_El regidor d'Educació, José Manuel Tarazona_

![](/media/x1xdtxrs/40_c_mª-jose.jpg)  
_La primera tinenta d'alcalde__, Maria José Carrera_  
  

D’altra banda, la primera tinenta d'alcalde va manifestar que amb concerts com el del conservatori «**queda patent la vostra implicació, perseverança, saber fer i capacitat creativa d'un conservatori que és tot un orgull per a la nostra ciutat ja que permet que l'alumnat desenvolupe, perfeccione i potencie els estudis de música, part important en les nostres vides**».  

  

L'orquestra i el cor del conservatori van interpretar Serenade for string orquestra, de Norman Leyden; _Danses romaneses_, de Béla Bartók i _Ave_ _Verum_, de W. A. Mozart, davall la direcció de Francisco Hernández i María José Canet. A continuació, la Big Band va interpretar _How high the moon (arr Michael Sweeney)_, de Morgan Lewis; _Blue bossa (arr. Mark Taylor)_, de Kenny Dorham; _A string of Pearl (arr. Jack Ham)_, de Jerry Gray; i _A big band christmas II_, de Arr, Carl Strommen. Tot això, amb la direcció de Francisco Garfella i Ignacio Ruiz.

![](/media/txxihw2b/40_c_big-band.jpg)  
![](/media/fq5l3pfa/40_c_orquesta-coro.jpg)  
  

Finalment, la banda, amb la direcció de Rafael Doménech i Mónica Navarro, va oferir _Rise of the Firebird_, de Steve Reineke; _Pacific Dreams_, de Jacob de haan i _Destellos del alba_, de Ferrer Ferran, amb una sorpresa final.

​

*   [](http://www.facebook.com/sharer.php?u=https://aytosagunto.es/va/actualitat/l-alumnat-del-conservatori-joaquin-rodrigo-posa-en-escena-el-seu-concert-de-nadal/ "Facebook")
*   [](http://twitter.com/share?url=https://aytosagunto.es/va/actualitat/l-alumnat-del-conservatori-joaquin-rodrigo-posa-en-escena-el-seu-concert-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alumnat-del-conservatori-joaquin-rodrigo-posa-en-escena-el-seu-concert-de-nadal/ "Linked In")
*   [](mailto:?body=https://aytosagunto.es/va/actualitat/l-alumnat-del-conservatori-joaquin-rodrigo-posa-en-escena-el-seu-concert-de-nadal/)